CELEX: 32019D1741
Language: el
Date: 2019-09-23 00:00:00
Title: Εκτελεστική απόφαση (ΕΕ) 2019/1741 της Επιτροπής της 23ης Σεπτεμβρίου 2019 για τον καθορισμό του μορφότυπου και της συχνότητας παροχής των δεδομένων που πρέπει να διατίθενται από τα κράτη μέλη για τους σκοπούς της υποβολής εκθέσεων βάσει του κανονισμού (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου [κοινοποιηθείσα υπό τον αριθμό C(2019) 6745] (Κείμενο που παρουσιάζει ενδιαφέρον για τον ΕΟΧ)

21.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 267/3
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1741 ΤΗΣ ΕΠΙΤΡΟΠΗΣ
         της 23ης Σεπτεμβρίου 2019
         για τον καθορισμό του μορφότυπου και της συχνότητας παροχής των δεδομένων που πρέπει να διατίθενται από τα κράτη μέλη για τους σκοπούς της υποβολής εκθέσεων βάσει του κανονισμού (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου
         [κοινοποιηθείσα υπό τον αριθμό C(2019) 6745]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου (1), και ιδίως το άρθρο 7 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 7 του κανονισμού (ΕΚ) αριθ. 166/2006 (εφεξής «ο κανονισμός»), τα κράτη μέλη υποβάλλουν στοιχεία στην Επιτροπή αναφορικά με την έκλυση και τη μεταφορά ρύπων από μεγάλες βιομηχανικές εγκαταστάσεις. Η Επιτροπή συγκεντρώνει τα στοιχεία αυτά σε ένα ηλεκτρονικό και διαθέσιμο στο κοινό ευρωπαϊκό μητρώο έκλυσης και μεταφοράς ρύπων (εφεξής «Ε-ΜΕΜΡ»), με σκοπό να διευκολύνει τη συμμετοχή του κοινού στη λήψη περιβαλλοντικών αποφάσεων και τον περιορισμό της ρύπανσης του περιβάλλοντος.
                  
               
                     (2)
                  
                  
                     Προκειμένου να ενισχυθεί η συνοχή με την υποβολή εκθέσεων βάσει της οδηγίας αριθ. 2010/75/ΕΕ του Ευρωπαϊκού Κοινοβουλίου και του Συμβουλίου (2), περί βιομηχανικών εκπομπών, της οποίας ο μορφότυπος, η συχνότητα και το περιεχόμενο καθορίζονται με την εκτελεστική απόφαση (ΕΕ) 2018/1135 της Επιτροπής (3), ο κανονισμός τροποποιήθηκε με τον κανονισμό (ΕΕ) 2019/1010 του Ευρωπαϊκού Κοινοβουλίου και του Συμβουλίου (4), (εφεξής «η τροποποίηση») ώστε να ανατεθούν εκτελεστικές αρμοδιότητες στην Επιτροπή προκειμένου να καθορίσει τις πληροφορίες που πρέπει να διατίθενται δυνάμει του κανονισμού και να καταργηθεί ο μορφότυπος της υποβολής δεδομένων που προβλέπεται επί του παρόντος στον εν λόγω κανονισμό.
                  
               
                     (3)
                  
                  
                     Η τροποποίηση υπογράμμισε την πρωταρχική σημασία που έχει να μπορούν οι πολίτες της Ένωσης να έχουν ταχεία πρόσβαση σε περιβαλλοντικές πληροφορίες και την ανάγκη τα κράτη μέλη και η Επιτροπή να δημοσιοποιούν τα δεδομένα τόσο γρήγορα όσο είναι τεχνικά εφικτό. Η τροποποίηση καθόρισε επίσης ότι η υποβολή εκθέσεων από τα κράτη μέλη θα πρέπει να πραγματοποιείται το αργότερο 11 μήνες μετά το τέλος του έτους και να θέτει ως στόχο τη διάθεση των πληροφοριών εντός τριών μηνών από το τέλος του έτους, μεταξύ άλλων και με την πρόοδο προς την επίτευξη του στόχου αυτού μέσω εκτελεστικής πράξης στο πλαίσιο του κανονισμού.
                  
               
                     (4)
                  
                  
                     Οι τρέχουσες πρακτικές και η τεχνολογία πληροφορικής που χρησιμοποιούνται για την υποβολή εκθέσεων έχουν ως στόχο τη διασφάλιση της υψηλής ποιότητας των δεδομένων που περιλαμβάνονται τόσο στα εθνικά μητρώα έκλυσης και μεταφοράς ρύπων όσο και στο Ε-ΜΕΜΡ. Ο στόχος να καταστούν οι πληροφορίες του Ε-ΜΕΜΡ διαθέσιμες νωρίτερα στο κοινό θα πρέπει να προωθήσει περαιτέρω την υποβολή εκθέσεων με πληροφορίες υψηλής ποιότητας. Δεδομένου ότι ο στόχος αυτός απαιτεί την εφαρμογή μιας κλιμακωτής προσέγγισης και προσεκτική προετοιμασία, συμπεριλαμβανομένης της δοκιμής νέων μεθόδων και της ανάπτυξης νέων εργαλείων υποβολής εκθέσεων, ιδίως για τους σκοπούς της επικύρωσης και του ποιοτικού ελέγχου των υποβαλλόμενων δεδομένων, οι προθεσμίες για την υποβολή εκθέσεων θα πρέπει να επανεξεταστούν υπό το πρίσμα της προόδου στην τεχνολογία της πληροφορικής, των αποτελεσμάτων των πιλοτικών δοκιμών και των βέλτιστων πρακτικών των κρατών μελών.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 19 του κανονισμού.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα κράτη μέλη παρέχουν τις πληροφορίες που προβλέπονται στο παράρτημα, χρησιμοποιώντας τον ειδικό ηλεκτρονικό μορφότυπο που πρόκειται να αναπτυχθεί για τους σκοπούς αυτής της υποβολής εκθέσεων.
            Οι πληροφορίες που προβλέπονται στο παράρτημα υποβάλλονται αρχικά για το έτος αναφοράς 2019, εκτός αν ορίζεται διαφορετικά στο εν λόγω παράρτημα.
            Οι διοικητικές πληροφορίες που αναφέρονται στις ενότητες 1 έως 4 του παραρτήματος υποβάλλονται στην Επιτροπή το αργότερο έως τις 30 Σεπτεμβρίου του επόμενου έτους αναφοράς.
            Οι θεματικές πληροφορίες που αναφέρονται στις ενότητες 5 έως 10 του παραρτήματος υποβάλλονται στην Επιτροπή το αργότερο έως τις 30 Νοεμβρίου του επόμενου έτους αναφοράς.
         
         
            Άρθρο 2
            Η παρούσα απόφαση θα επανεξεταστεί το αργότερο έως τις 31 Δεκεμβρίου 2024, προκειμένου να αξιολογηθεί η σκοπιμότητα της προόδου προς την επίτευξη του στόχου να διατίθενται νωρίτερα τα δεδομένα του Ε-ΜΕΜΡ στο κοινό. Η εν λόγω εξέταση περιλαμβάνει ανταλλαγή πληροφοριών μεταξύ των κρατών μελών, της Επιτροπής και του Ευρωπαϊκού Οργανισμού Περιβάλλοντος σχετικά με τις βέλτιστες εθνικές πρακτικές και τις διαθέσιμες τεχνικές και τα εργαλεία που επιτρέπουν την υποβολή εκθέσεων νωρίτερα.
            Η παρούσα απόφαση απευθύνεται στα κράτη μέλη.
         
         
            Βρυξέλλες, 23 Σεπτεμβρίου 2019.
            
               
                  Για την Επιτροπή
               
               Karmenu VELLA
               
                  Μέλος της Επιτροπής
               
            
         
         
            (1)  ΕΕ L 33 της 4.2.2006, σ. 1.
         
            (2)  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17).
         
            (3)  Εκτελεστική απόφαση (ΕΕ) 2018/1135 της Επιτροπής, της 10ης Αυγούστου 2018, για τον καθορισμό του είδους, του μορφότυπου και της συχνότητας παροχής των πληροφοριών που θα διατίθενται από τα κράτη μέλη για την υποβολή εκθέσεων όσον αφορά την εφαρμογή της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών (ΕΕ L 205 της 14.8.2018, σ. 40).
         
            (4)  Κανονισμός (ΕΕ) 2019/1010 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με την ευθυγράμμιση των υποχρεώσεων υποβολής εκθέσεων στο πλαίσιο της περιβαλλοντικής νομοθεσίας και την τροποποίηση των κανονισμών (ΕΚ) αριθ. 166/2006 και (ΕΕ) αριθ. 995/2010 του Ευρωπαϊκού Κοινοβουλίου και του Συμβουλίου, των οδηγιών 2002/49/ΕΚ, 2004/35/ΕΚ, 2007/2/ΕΚ, 2009/147/ΕΚ και 2010/63/ΕΕ του Ευρωπαϊκού Κοινοβουλίου και το Συμβουλίου, των κανονισμών (ΕΚ) αριθ. 338/97 και (ΕΚ) αριθ. 2173/2005 του Συμβουλίου και της οδηγίας 86/278/ΕΟΚ του Συμβουλίου (ΕΕ L 170 της 25.6.2019, σ. 115).
      
      
         
            ΠΑΡΑΡΤΗΜΑ
            
               Για τον καθορισμό του μορφότυπου και της συχνότητας παροχής των δεδομένων που πρέπει να διατίθενται από τα κράτη μέλη για τους σκοπούς της υποβολής εκθέσεων βάσει του κανονισμού (ΕΚ) αριθ. 166/2006
            
            
               Σημείωση:
            
            Τα κράτη μέλη μπορούν να επισημαίνουν τις πληροφορίες που θεωρούν εμπιστευτικές, αναφέροντας τους λόγους οι οποίοι θεωρείται ότι εμποδίζουν την Επιτροπή να τις θέσει στη διάθεση του κοινού.
            
                        
                           Α. ΔΙΟΙΚΗΤΙΚΕΣ ΠΛΗΡΟΦΟΡΙΕΣ
                        
                     
                  
                        1.
                     
                     
                        
                           Στοιχεία ταυτοποίησης της έκθεσης
                        
                     
                  
                        Είδος
                     
                     
                        Μορφότυπος
                     
                  
                        1.1
                     
                     
                        Κωδικός χώρας
                     
                     
                        Στοιχεία ταυτοποίησης της χώρας στην οποία βρίσκεται η αναφερόμενη εγκατάσταση.
                     
                  
                        1.2
                     
                     
                        Έτος αναφοράς
                     
                     
                        Ημερολογιακό έτος στο οποίο αναφέρεται η έκθεση.
                     
                  
                        2.
                     
                     
                        
                           Στοιχεία ταυτοποίησης της εγκατάστασης
                            (1),  (2)
                        
                     
                  
                        Είδος
                     
                     
                        Μορφότυπος
                     
                  
                        2.1
                     
                     
                        inspireId
                     
                     
                        Μοναδικό αναγνωριστικό της εγκατάστασης που ακολουθεί τις απαιτήσεις της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου (3).
                     
                  
                        2.2
                     
                     
                        thematicId (4)
                        
                     
                     
                        Θεματικό αναγνωριστικό αντικειμένου.
                     
                  
                        2.3
                     
                     
                        Αναγνωριστικό του συστήματος εμπορίας εκπομπών
                     
                     
                        Αν η εγκατεστημένη μονάδα καλύπτεται, πλήρως ή εν μέρει, από την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (5), το αναγνωριστικό που χρησιμοποιείται για την υποβολή πληροφοριών βάσει της εν λόγω οδηγίας.
                     
                  
                        2.4
                     
                     
                        Ονομασία της εγκατάστασης
                     
                     
                        Επίσημη ονομασία ή κύριο ή συμβατικό όνομα της εγκατάστασης.
                     
                  
                        2.5
                     
                     
                        Ονομασία της μητρικής εταιρείας
                     
                     
                        Μητρική εταιρεία είναι μια εταιρεία που κατέχει ή ελέγχει την εταιρεία η οποία διαχειρίζεται την εγκατάσταση (για παράδειγμα με την κατοχή μετοχικού κεφαλαίου της εταιρείας σε ποσοστό ανώτερο του 50 % ή της πλειοψηφίας των δικαιωμάτων ψήφου των μετόχων ή των εταίρων) —βλέπε οδηγία 2013/34/ΕΕ του Ευρωπαϊκού Κοινοβουλίου και του Συμβουλίου (6).
                     
                  
                        2.6
                     
                     
                        Διεύθυνση
                     
                     
                        Ταχυδρομική διεύθυνση της εγκατάστασης όπως αυτή ορίζεται από τον αριθμό του κτιρίου, την οδό, την πόλη, τον ταχυδρομικό κώδικα, τη χώρα.
                     
                  
                        2.7
                     
                     
                        Γεωμετρία
                     
                     
                        Γεωγραφικό πλάτος και γεωγραφικό μήκος (συντεταγμένες του κατά προσέγγιση κέντρου της εγκατάστασης) που εκφράζονται με αναφορά στο σύστημα αναφοράς συντεταγμένων ETRS89 (2D)-EPSG:4258 με ακρίβεια 5 δεκαδικών ψηφίων.
                     
                  
                        2.8
                     
                     
                        Περιοχή λεκάνης απορροής ποταμού
                     
                     
                        Αναγνωριστικός κωδικός και/ή ονομασία που έχει δοθεί στην περιοχή της λεκάνης μιας υδάτινης οδού.
                     
                  
                        2.9
                     
                     
                        Λειτουργία
                     
                     
                        Δραστηριότητες που εκτελούνται από την εγκατάσταση. Η λειτουργία περιγράφεται από τις δραστηριότητες της εγκατάστασης εκφραζόμενες ως κωδικοί NACE.
                     
                  
                        2.10
                     
                     
                        E-ΜΕΜΡ Δραστηριότητες του παραρτήματος I
                     
                     
                        Δραστηριότητες του παραρτήματος I που λαμβάνουν χώρα στην εγκατάσταση, με προσδιορισμό της κύριας δραστηριότητας και όλων των άλλων.
                     
                  
                        2.11
                     
                     
                        Κατάσταση
                     
                     
                        Η λειτουργική κατάσταση της εγκατάστασης.
                     
                  
                        2.12
                     
                     
                        Όγκος παραγωγής (7),  (8).
                     
                     
                         
                     
                  
                        2.13
                     
                     
                        Αριθμός ωρών λειτουργίας κατά τη διάρκεια του έτους  (9)
                        
                     
                     
                        Προαιρετικός.
                     
                  
                        2.14
                     
                     
                        Αριθμός εργαζομένων (10)
                        
                     
                     
                        Προαιρετικός.
                     
                  
                        2.15
                     
                     
                        Διεύθυνση ιστότοπου
                     
                     
                        Διεύθυνση ιστότοπου της εγκατάστασης ή της μητρικής εταιρείας όπου βρίσκεται η περιβαλλοντική έκθεση ή η δήλωση EMAS της εγκατάστασης ή της μητρικής εταιρείας.
                     
                  
                        2.16
                     
                     
                        Παρατηρήσεις
                     
                     
                        Τυχόν άλλες σχετικές πληροφορίες. Προαιρετικές.
                     
                  
                        3.
                     
                     
                        
                           Πληροφορίες σχετικά με την αρμόδια αρχή του E-ΜΕΜΡ για την εγκατάσταση
                        
                     
                  
                        Είδος
                     
                     
                        Μορφότυπος
                     
                  
                        3.1
                     
                     
                        Ονομασία της αρμόδιας αρχής
                     
                     
                         
                     
                  
                        3.2
                     
                     
                        Διεύθυνση της αρμόδιας αρχής
                     
                     
                        Ταχυδρομική διεύθυνση όπως αυτή ορίζεται από τον αριθμό του κτιρίου, την οδό, την πόλη, τον ταχυδρομικό κώδικα, τη χώρα.
                     
                  
                        3.3
                     
                     
                        Ηλεκτρονική διεύθυνση της αρμόδιας αρχής
                     
                     
                         
                     
                  
                        3.4
                     
                     
                        Αριθμός τηλεφώνου της αρμόδιας αρχής
                     
                     
                         
                     
                  
                        4.
                     
                     
                        
                           Πληροφορίες αν η εγκατάσταση του E-ΜΕΜΡ αποτελεί μέρος «Χώρου παραγωγής»
                            (11)
                           ή συμπίπτει με τέτοιο χώρο
                        
                     
                  
                        Είδος
                     
                     
                        Μορφότυπος
                     
                  
                        4.1
                     
                     
                        inspireId
                     
                     
                        Μοναδικό αναγνωριστικό του χώρου παραγωγής που ακολουθεί τις απαιτήσεις της οδηγίας 2007/2/ΕΚ.
                     
                  
                        4.2
                     
                     
                        thematicId (12).
                     
                     
                        Θεματικό αναγνωριστικό αντικειμένου του χώρου παραγωγής.
                     
                  
                        4.3
                     
                     
                        Γεωμετρία
                     
                     
                        Γεωγραφικό πλάτος και γεωγραφικό μήκος (συντεταγμένες του κατά προσέγγιση κέντρου του χώρου παραγωγής) που εκφράζονται με αναφορά στο σύστημα αναφοράς συντεταγμένων ETRS89 (2D)-EPSG:4258 με ακρίβεια 5 δεκαδικών ψηφίων.
                     
                  
                        4.4
                     
                     
                        Ονομασία χώρου παραγωγής
                     
                     
                        Επίσημη ονομασία ή κύριο ή συμβατικό όνομα του χώρου παραγωγής.
                     
                  
                        
                           Β. ΘΕΜΑΤΙΚΕΣ ΠΛΗΡΟΦΟΡΙΕΣ
                        
                     
                  
                        5.
                     
                     
                        
                           Δεδομένα σχετικά με τις εκπομπές στον ατμοσφαιρικό αέρα —για κάθε ρύπο που υπερβαίνει την τιμή κατωφλίου στο παράρτημα II του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        5.1
                     
                     
                        Ονομασία ρύπου
                     
                     
                        Σύμφωνα με το παράρτημα II του κανονισμού (ΕΚ) αριθ. 166/2006.
                     
                  
                        5.2
                     
                     
                        Ολική μάζα εκλύσεων
                     
                     
                        Ολική μάζα ανά ρύπο όλων των εκλύσεων από όλες τις πηγές στην εγκατάσταση (kg/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        5.3
                     
                     
                        Τυχαία μάζα εκλύσεων
                     
                     
                        Το τμήμα της «ολικής μάζας» που προέκυψε από ατυχήματα (kg/έτος).
                     
                  
                        6.
                     
                     
                        
                           Δεδομένα σχετικά με τις εκπομπές στα ύδατα —για κάθε ρύπο που υπερβαίνει την τιμή κατωφλίου στο παράρτημα II του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        6.1
                     
                     
                        Ονομασία ρύπου
                     
                     
                        Σύμφωνα με το παράρτημα II του κανονισμού (ΕΚ) αριθ. 166/2006.
                     
                  
                        6.2
                     
                     
                        Ολική μάζα εκλύσεων
                     
                     
                        Ολική μάζα ανά ρύπο όλων των εκλύσεων από όλες τις πηγές στην εγκατάσταση (kg/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        6.3
                     
                     
                        Τυχαία μάζα εκλύσεων
                     
                     
                        Το τμήμα της «ολικής μάζας» που προέκυψε από ατυχήματα (kg/έτος).
                     
                  
                        7.
                     
                     
                        
                           Δεδομένα σχετικά με τις εκπομπές στην ξηρά —για κάθε ρύπο που υπερβαίνει την τιμή κατωφλίου στο παράρτημα II του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        7.1
                     
                     
                        Ονομασία ρύπου
                     
                     
                        Σύμφωνα με το παράρτημα II του κανονισμού (ΕΚ) αριθ. 166/2006.
                     
                  
                        7.2
                     
                     
                        Ολική μάζα εκλύσεων
                     
                     
                        Ολική μάζα ανά ρύπο όλων των εκλύσεων από όλες τις πηγές στην εγκατάσταση (kg/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        7.3
                     
                     
                        Τυχαία μάζα εκλύσεων
                     
                     
                        Το τμήμα της «ολικής μάζας» που προέκυψε από ατυχήματα (kg/έτος).
                     
                  
                        8.
                     
                     
                        
                           Μεταφορές αποβλήτων εκτός του χώρου των εγκαταστάσεων για επεξεργασία λυμάτων —για κάθε ρύπο που υπερβαίνει την τιμή κατωφλίου στο παράρτημα II του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        8.1
                     
                     
                        Ονομασία ρύπου
                     
                     
                        Σύμφωνα με το παράρτημα II του κανονισμού (ΕΚ) αριθ. 166/2006.
                     
                  
                        8.2
                     
                     
                        Ολική μάζα μεταφορών
                     
                     
                        Ολική μάζα ανά ρύπο όλων των μεταφορών από την εγκατάσταση (kg/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        9.
                     
                     
                        
                           Μεταφορές επικίνδυνων αποβλήτων εκτός του χώρου των εγκαταστάσεων —για κάθε ρύπο που υπερβαίνει την τιμή κατωφλίου στο άρθρο 5 παράγραφος 1 του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        9.1
                     
                     
                        Στο εσωτερικό της χώρας για ανάκτηση (R - Recovery)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        9.2
                     
                     
                        Στο εσωτερικό της χώρας για διάθεση (D - Disposal)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        9.3
                     
                     
                        Προς άλλες χώρες για ανάκτηση (R - Recovery)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                        Όνομα και διεύθυνση του ανακτώντος.
                        Διεύθυνση του χώρου όπου διενεργείται η ανάκτηση και ο οποίος δέχεται τα απόβλητα.
                     
                  
                        9.4
                     
                     
                        Προς άλλες χώρες για διάθεση (D - Disposal)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                        Όνομα και διεύθυνση της επιχείρησης που διενεργεί τη διάθεση.
                        Διεύθυνση του χώρου διάθεσης που υποδέχεται τα απόβλητα.
                     
                  
                        10.
                     
                     
                        
                           Μεταφορές μη επικίνδυνων αποβλήτων εκτός του χώρου των εγκαταστάσεων —όταν υπερβαίνουν την τιμή κατωφλίου στο άρθρο 5 παράγραφος 1 του κανονισμού (ΕΚ) αριθ. 166/2006
                        
                     
                  
                        Είδος
                     
                     
                        Μορφότυπος
                     
                  
                        10.1
                     
                     
                        Για ανάκτηση (R - Recovery)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
                        10.2
                     
                     
                        Για διάθεση (D - Disposal)
                     
                     
                        Ολική μάζα μεταφορών (τόνοι/έτος).
                        Μέθοδος ποσοτικοποίησης που εφαρμόστηκε: μέτρηση (με προσδιορισμό της αναλυτικής μεθόδου), υπολογισμός (με προσδιορισμό της μεθόδου), εκτίμηση.
                     
                  
               (1)  Πρόκειται για «Εγκατάσταση παραγωγής», όπως αυτή ορίζεται στο παράρτημα IV σημείο 8.2.1 του κανονισμού (ΕΕ) αριθ. 1253/2013 της Επιτροπής, της 21ης Οκτωβρίου 2013, για την τροποποίηση του κανονισμού (ΕΕ) αριθ. 1089/2010 σχετικά με την εφαρμογή της οδηγίας 2007/2/ΕΚ όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 331 της 10.12.2013, σ. 1), ως «μία ή περισσότερες εγκαταστημένες μονάδες στον ίδιο χώρο τις οποίες εκμεταλλεύεται το ίδιο φυσικό ή νομικό πρόσωπο, και οι οποίες είναι σχεδιασμένες, κατασκευασμένες και εγκαταστημένες για ειδικούς παραγωγικούς ή βιομηχανικούς σκοπούς, που περιλαμβάνουν όλες τις υποδομές, τον εξοπλισμό και τα υλικά» και καλύπτεται από τον κανονισμό (ΕΚ) αριθ. 166/2006.
            
               (2)  Αν μια εγκατάσταση καλύπτεται επίσης από την οδηγία 2010/75/ΕΕ, η νομική βάση για την παροχή αυτών των πληροφοριών είναι η εκτελεστική απόφαση (ΕΕ) 2018/1135.
            
               (3)  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (Inspire) (ΕΕ L 108 της 25.4.2007, σ. 1).
            
               (4)  Το πεδίο αυτό έχει πολλαπλότητα 0-1 στο πλαίσιο του INSPIRE, κι ως εκ τούτου δεν είναι υποχρεωτικό.
            
               (5)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).
            
               (6)  Οδηγία 2013/34/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγία 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/ΕΟΚ και 83/349/ΕΟΚ του Συμβουλίου (ΕΕ L 182 της 29.6.2013, σ. 19).
            
               (7)  Προαιρετικός για τα έτη υποβολής εκθέσεων 2019 και 2020. Από το έτος αναφοράς 2021, η υποβολή εκθέσεων είναι υποχρεωτική για τους τομείς στους οποίους η Επιτροπή έχει θεσπίσει μονάδες και συστήματα μέτρησης για την υποβολή εκθέσεων.
            
               (8)  Τα επιμέρους σημεία δεδομένων δεν θα δημοσιοποιούνται μέσω του E-ΜΕΜΡ, με την επιφύλαξη του εφαρμοστέου δικαίου της ΕΕ για την πρόσβαση του κοινού σε περιβαλλοντικές πληροφορίες.
            
               (9)  Βλέπε υποσημείωση αριθ. 7 (ανωτέρω)
            
               (10)  Βλέπε υποσημείωση αριθ. 7 (ανωτέρω)
            
               (11)  Πρόκειται για «Χώρο παραγωγής» όπως ορίζεται στον κανονισμό (ΕΕ) αριθ. 1253/2013, παράρτημα IV, σημείο 8.2.4 ως «[ό]λη η έκταση γης σε μια διακριτή γεωγραφική τοποθεσία όπου βρισκόταν, βρίσκεται ή πρόκειται να βρεθεί, η εγκατάσταση παραγωγής. Αυτή περιλαμβάνει όλες τις υποδομές, τον εξοπλισμό και τα υλικά» και καλύπτεται από τον κανονισμό (ΕΚ) αριθ. 166/2006.
            
               (12)  Το πεδίο αυτό έχει πολλαπλότητα 0-1 στο πλαίσιο του INSPIRE.